**«Олоҥхо дойдутугар айан»**

**Өркөн өй сайдыытыгар, билии-көрүү эйгэтигэр ыытыллар тэрээһин**

***А.Г.Габышев аатынан оҕону сайыннарар киин***

***иитээччитэ Округина А.В.***

ФГОС эйгэтин биир саамай сүрүн салаатынан – оҕо билиитин-көрүүтүн эйгэтэ буолар. Биһиги уһуйааммытыгар бу эйгэннэн араас тэрээһиннэр, дьарыктар, үлэлэр бараллар. Ону тэҥэ кыра саастарыттан оҕолорго араас омук дойдуларын, Сахабит сирин дьонун-сэргэтин, кыылын, аһын-үөлүн, баайын-дуолун, дьиэтин-уотун, сиэрин-туомун билиһиннэрэбит. Итинэн сирдэтэн оҕолорбутун кытта Олоҥхо алыптаах дойдутугар киирэбит. Биһиги бары Олоҥхо дойдутун олохтоохторо буоларбытын этэбит. Хас биирдии оҕо кыра сааһыттан бэйэтин торообут дойдутун Олоҥхотунан киэн туттарын, убаастыырын, ытыктыы улаатарын иитиэхтээхпит.

Оҕо сайыннарар дьарыктары маннык дьүөрэлээн билиһиннэрэбит:

* ***Аан Алахчын*** – Олоҥхону кытта билиһиннэрии. Олоҥхо геройдарынан остуол оонньуутун оонньоон көрдөрүү.
* ***Тулалыыр эйгэ*** – Ус дойду (Орто дойду, Уөһээ дойду, Аллараа дойду), кинилэр таҥастара, саптара, дойду олохтоохторун, кинилэр соруктарын билсиһии.
* ***Кэрэ эйгэ*** – Орто дойду олохтоохторун ырыатын Оһуохайы ыллааһын, үҥкүүлээһин. Илииннэн араас үлэ – уруһуй, аппликация, имитии.
* ***Тыл сайдыыта*** – оҕо тылын байатыы, сэһэргэһии. Оҕо иллэҥ кэмигэр ырытыһыы, утуйар чааска кыра олуктан кэпсээһин.
* ***Оҕо оонньуута*** – оруоллаах оонньуулары оонньотуу «Ньургун Боотур уонна кини атаһа Ат барахсан» - оҕолордуун атынан айаннааһын, «Туйаарыма Куо ас астыыр» - кыргыттардыын ас астаан оонньооһун, «Туйаарыма Куо курдук Кэрэ Куобун» - кыргыттардыын бээни бэринэ үөрэнии: баттах өрүнсүү, бэйэ таҥаһын көрүнүү, нарын-намчы буолуу.
* ***Төрөппүтү кытта үлэ*** - төрөппүттэргэ анаан араас быыстапканы тэрийии. Быыстапкаҕа Олоҥхо геройдарын куклалары, араас олоҥхо олуктарыттан кинигэлэри ууруу. Оҕолор үлэлэрин төрөппүккэ ыйаан көрдөрүү. Төрөппүттэргэ саха иһитин-хомуоһун быыстапкаҕа кыттан аҕалан ууралларын уонна оҕо хамсаныылаах оонньуутугар миинньэр Аты оҥорон аҕалалларын этии.

Олоҥхону оҕолорго биир ый устата билсиһиннэрэбит. Бу ый иһигэр биһиги Олоҥхо олуктарын оҕо саасһыттан тутулуктаах билсиһиннэрэбит. Бу манна биһиги уһуйаан туох баар иитээччилэрэ, специалистара бары биир сүбэннэн үлэлиибит. Ый бүтүүтэ түмүк тэрээһин ыытабыт.

«Олоҥхо дойдутугар айан» аһаҕас дьарык конспега

Өркөн өй сайдыытыгар,

 билии-көрүү эйгэтигэр (познавательная ОО)

2-3 саастаах оҕолорго ыытыллар тэрээһин

**Тэрээһин соруга:**Оҕолорго Олоҥхо туһунан теманы түмүктээн иҥэрии. . Кини олохтоохторун уонна дойдуларын ааттарын чопчу ааттыылларын ситиһии. Бэйэ бэйэҕэ истиҥ-сайаҕас сыһыаны иитии. Оҕолору коллективка бэйэ-бэйэни кытта биир түмсүүлээхтик үлэлииргэ үөрэтии. Дьарык хаамыытыгар оҕолорго үчүгэй настырыанньаны уонна көрдөөх эйгэни тэрийии.

**Ийэ тылы байытыы, чиҥэтии:**  Аал луук мас, кэтит-синньигэс, үрдүк-намыһах, салама.

**Туттар тэриллэр:** Олоҥхо геройдарын оонньуурдара. Аал луук мас. Хартыыҥкалар, уруһуйдар. Магнитнай доска, акварель, кисточка, баночкалаах уу уонна салфетка. Эрдэттэн кырыллыбыт аппликациялар.

**Тэрээһин хаамыыта.**

*Киирии түһүмэх.*

Иит.: - Оҕолоор, миэхэ кэлиҥ эрэ. Мин тугу эрэ этиэм.

*Оҕолор кэлэн иитээччини төгүрүйэ тураллар.*

Иит: - Оҕолор, миэхэ баһаалыста санатыҥ эрэ, биһиги тугу бара сылдьабытый?

О: Олоҥхону!

Иит: - Ээ, маладьыастар оҕолоор, биһиги олоҥхону бара сылдьар этибит. Оҕолор, онтон эһиги миигинниин олоҥхо дойдутугар айаннаһыа этигит дуо?

О: Айаннаһаан.

Иит: Оҕолор онтон олоҥхо боотурдара тугунан айанныыр этилэрий?

О: Атынаан.

Иит: - Маладьыастар, боотурдар атынан айаннаан сылдьаллар. Онон мин эһиэхэ эмиэ аттары бэлэмнээбитим. Онтон куоларбытын хайдах илдьэ барабытый?

О: Аппытыгар олордон.

Иит: Дьээрэ маладьыастар, оччого билигин бэлэм буоллаххытына олоҥхо дойдутугар айанныахпыт. Айаннаан иһэн биһиги айдаарабыт, хаһытыыбыт да ?

О: Суоох.

*Ат оонньуурдары оҕолорго биэртэлээн бары олоҥхо дойдутугар көтүтэн айанныыбыт.*

*Сүрүн түһүмэх:*

*Оҕолордуун олоҥхо дойдутугар, Аал луук маска уонна олоҥхо геройдара кууклалар турар сиригэр кэлэбит.*

1. *«Саламаны ыйаа, өҥнөрүн сөпкө эт»*
* Оҕолоор, көрүҥ эрэ, бу туох маһа турарый? (Аал луук мас)
* Маладьыастар, бу Аал луук мас турар.
* Оҕолор, өйдөөн көрүҥ эрэ, кини кэтит дуу синньигэс дуу? (кэтит)
* Онтон кини үрдүк дуу намыһах дуу? (үрдүк)
* Маладьыастар, оҕолорум бэркэ диэн билэллэр эбит.
* Оҕолор көрүҥ эрэ бу туох сытарый? (салама)
* Бу саламаны биһиги хайыахпытын нааданый оҕолор? (Аал луук маска ыйыахтаахпыт)
* Чээрэ, оччого билигин бары сэрэнэн Аал луук маспытыгар ыйыахайыҥ эрэ.
* Онтон бу саламабыт ханнык өҥнөөхтөрүн ааттаталыыбыт дуо? (аһаа)

*Оҕолор кыһыл, от күөх, халлаан күөх диэн ааттыыллар.*

* Дьэ, махтал оҕолор, мин наһаа диэн үөрдүм эһиги өҥнөрү билэргититтэн уонна Аал луук маспытын киэргэппиккититтэн.
1. *«Туйаарыма Куо».*

*Музыка тыаһыыр, ким эрэ тоҥсуйара иһиллэр.*

* Уой, оҕолоор, чуумпуруҥ эрэ, ким эрэ тоҥсуйар дии. Өйдөөн истиэххэйиҥ эрэ.

*Иитээчи аан нөҥүө тахсан ким тоҥсуйарын көрө тахсар уонна Туйаарыма Куо буолан: илиҥ кэбиһэр уонна бастыҥа кэтэн киирэр.*

*Туйаарыма Куо:* Дорооболоруҥ оҕолоор. Бу мин Туйаарыма куо кэллим. Мин Уу-чукучук бөлөх оҕолорун туһунан наһаа элбэх хайҕабылы истибитим уонна мин эһигиттэн көмө көрдүү кэллим. Эһиги миэхэ көмөлөһүөххүт дуо?

О: Көмөлөһөөн.

* Бу сотору ийэлэр күннэрэ буолуохтаах этэ (*хомойор*), онтон мин баччааҥҥы диэри бэлэхпин оҥоро иликпин, мин бу ийэбэр бэлэх оҥорон испитим да илиибин иҥнэҕэ тэһэ анньан кээһэн үлэм тохтоон хаалла. Мин төрөөбүт төрүт Орто дойдубун уонна чугас дьоннорбун оҥортоон, хартыынка гынан бэлэхтиэхтээх этим да, ситириллибэккэ тураахтыыр, ол иһин мин эһигитин көмөлөһүөхтэрэ дуу диэммин кэллим.

*Магнитнай доскаҕа батман аҥаарыгар кырааскаланан испит үлэ турар. Остуолга эрдэттэн кырыллан бэлэмнэммит: Аал луук мас, күн, чыычаахтар, кыыс ийэтэ, аҕата, Ньургун боотур уонна сибэккиилэр сыталлар. Клей, кисточка, уулаах баночка, салфетка уонна кырааска турар.*

* Оҕолоор, бастаан тугу гыныахпытын нааданый, өйдөөн көрүҥ эрэ.

О: Кырааскалаыахпытын наада.

* Бастаан халлааммытын уонна сыһыыбытын кырааскалыыбыт, маладьыастар.
* Оҕолор, кырааскалыахпыт иннинэ этиҥ эрэ, халлааммытын ханнык өҥүнэн сотобутуй?

О: Халлаан күөх.

* Маладьыастар халлааммытын халлаан күөх өҥүнэн сотобут.
* Онтон сыһыыбытын ханнык өҥүнэн сотобутуй?

О: От күөх.

* Саамай сөпкө эттигит сыһыыбыт от күөх буолар.
* Уаай оҕолоор сыһыыбыт уонна халлааммыт наһаа үчүгэй буолла дии.
* Онтон ити клейынан тугу гыныахтаахпыт буолуой?

О: Сыһыарыахтаахпыт.

* Маладьыастар оҕолор, клейынан ити кырыллан бэлэмнэн сытар Орто дойду олохтоохторун, тыынар тыыннаахтарын, көтөрдөрүн, үүнээйилэрин сыһыарыахпытын наада.
* Туох туох баарын сиһилии өйдөөн көрүҥ эрэ.

*Оҕолордуун сиһилии көрөөһүн, туох ханна сыһыарылларын ырытыы.*

* Дьээрэ Лиана сэрэнэн күҥҥүн клейынан сотон баран сыһыар эрэ. Маладьыас.
* Марсель Аал луук маспытын ханан сыһыарабыт. Маладьыас.
* Вася чыычаахтаргын сэрэнэн клейдаан сыһыартаа. Маладьыас Вася.
* Айталыына ийэбин ханан сыһыарагын. Маладьыас.
* София аҕабын сэрэнэн клейдаан баран ийэм таһыгар сыһыараар. Маладьыас София.
* Аны Ньургун боотурбутун сыһыарыахайыҥ.
* Ваай оҕолоор үлэбитин өйдөөн көрүҥҥүтүй, наһаа да кыраһыабай буолбут дии.
* Оҕолор бу биһиги ханнык дойдуну оҥордубут?

О: Орто дойду.

* Орто дойду олохтоохторо кимнээх буолар эбиттэрий?

О: Дьоннор, кыыллар, көтөрдөр, үүнээйилэр, үөннэр көйүүрдэр.

*Түмүк түһүмэх.*

* Мин наһаа үөрдүм уонна долгуйдум. Кырдьык да Уу-чукучук бөлөх оҕолоро олус диэн көхтөөх, көрсүө оҕолор эбиккит. Мин эмиэ эһиэхэ көмөҕүт иһин кыракый сэмэй бэлэхтээх кэлбитим.

*Хас биирдии оҕоҕо медальон бэлэхтээһин.*

*Сынньалаҥ оонньуу: «Таба тут». Биир оҕону хараҕын баайан баран ытыс таһынан бу баарбын диибит.*

* Уонна бары кэлэн миигинниин сынньалаҥҥа оонньуоххайыҥ.
* Оҕолоор, мин барар бириэмэм кэллэ, эһиги миэхэ күүс көмө буолбуккутугар улахан махтал. Мин эһигинниин наһаа бэһиэлэйдик сынньанным үөрдөм-көттүм. Аныгыскыга көрсүөххэ диэрии.

***Тумук***

Олоҥхо – саха норуотун тылын уус-уран айымньытын саамай үрдүк чыпчаала, үйэттэн үйэҕэ, көлүөнэттэн көлүөнэҕэ бэриллэн испит дириҥ ис хоһоонноох айымньыта буолар. Олоҥхоҕо биһиги өбүгэлэрбит, төрүттэрбит былыргы олох көстүүтүн уустаан-ураннаан кэпсээһиннэрэ буолар. Үүнэн эрэр оҕолорбутугар Олоҥхо өбүгэбит сүрүн айымньыта буоларын тиэрдиэхпитин, өйдөтүөхпүтүн наада.

Биһиги Олоҥхону оҕоҕо кыра сааһыттан Ус дойдуттан саҕалаан билсиннэрэбит. Оҕолор бары наһаа диэн сэҥээрэн, сөбүлээн ылыналлар. Уолаттар Ньургун Боотур курдук күүстээх-уохтаах, мындыр өйдөөх буоларга дьулуһаллар. Кыргыттар нарын намчы Туйаарыма Куону сөбүлээн оонньууллар. Оҕолор үс дойдуну, үс дойду олохтоохторун түргэнник араарар буоллулар. Илииннэн элбэх оҥоһук үлэлэр оҥоһуллубуттара, уруһуйдар уруһуйдаммыттара. Бу манна иитээччигэ эбии күүс көмө буолаллар биһиги специалистарбыт. Музрук үс дойду араас тыастаах-уустаах музыканнан иһитиннэрэн араартара үөрэппитэ. Үҥкүү – ус дойду олохтоохторо араастык хамсаныыларын көрдөрөн оҕону эбии хамсаныытыгар сайыннарбыта. Физрук – Ньургун Боотур курдук күүстээ-уохтаах буоларга дьулуһуннарар.

Араас элбэх кинигэлэри оҕолордуун көрбүппүт. Иллэҥ кэмҥэ элбэҕи сэһэргэспиппит, ордук ханык геройу сөбүлээбиттэрин уонна ордук ханнык геройу ордорботохторун. Төрөппүттүүн араас үлэ барбыта. Кинилэри эмиэ тэҥҥэ Олоҥхо дойдутугар киллэрбиппит. Төрөппүттэр оҕолорун кытта тэҥҥэ билэннэр-көрөннөр элбэх үгүһү билэн билиилэрэ хаҥаата.

**Туһаныллыбыт литература**

1. Е.П. Чехордуна. Олоҥхо дойдута. – Дьокуускай, 2014с.
2. П.Е. Багардынова, М.Н. Бысыина, А.Н. Решетникова. Олоҥхо – ийэ тыл тирэҕэ. – Дьокуускай, 2014.

**Сыһыарыы**

***Тэрээһин технологическай картата***

|  |  |  |  |  |
| --- | --- | --- | --- | --- |
| **Түһүмэхтэр**  | **Иитээччи дьайыыта** | **Оҕо дьайыыта** | **Үлэ ньымата** | **Сабаҕаланар түмүк** |
| **1.Киирии түһүмэх – 2-3 мүн.** | Оҕо болҕомтотун тардан күүтүллүбэтэх соһуччу түгэни этии. | Оҕолор иитээччи тула мусталлар, кини этэрин болҕойон истэллэр-көрөллөр | Соһуччу түгэн | Оҕо болҕойор, өйгө оҥорон көрүүтэ сайдар |
| **2. Сүрүн түһүмэх** | 1.Орто дойдуга тиийэн Аал луук маһы киэргэтии.2. Туйаарыма куо кэлиитэ.3. Оҕолорго махтанан Туйаарыма куо бэлэҕэ.4. Х/оонньууну тэрийиитэ. |  Оҕолор иитээччи ыйыытытыгар хоруйдууллар, өҥнөрү сөпкө ааттаталыыллар, саламаны иилэллэр.Оҕолор бары бииргэ түмсэн, сөбүлэһэн үлэлэрэ.Оҕо ыйыытыыга хоруйдааһына, Туйаарыма куо бэлэх туттартыыр.Оҕо хамсаныыта. | Көрдөрөр тэрили туһаныы.Коллективнай үлэ. СэһэргэһииХ/оонньууну | Оҕо билиитэ көрүүтэ чэҥиирОҕо коллективка үлэҕэ холку буолар.Оҕо барбыт тематын хаҥатытар, иҥэрэр.Оҕо быраабыланнан оонньуур |
| **3.Түмүк түһүмэх** | Оҕолору хайҕааһынТугу гыммыттарын бэлиэтээһин | Оҕо тугу гыммытын чопчулааһына | Үөрүүлээх түгэн | Бүгүҥҥү тэрээһиҥҥэ ылбыт билиитэ чиҥиир |